41 Ɛvolɛ nwiɔ anzi, Falo hanle ɛlalɛ+ kɛ ɛnee ɔgyi Azule Naele ne anloa.2 Na ɔnwunle kɛ nlankɛ ngɛnlɛma nsuu mɔɔ ɛlɔ la vi azule ne anu ɛvinde na bɛlɛdi ndile ne mɔɔ wɔ Naele ne anloa la bie.+3 Nzinlii, nlankɛ nwanlera ɛtane ɛtane nsuu noko vi Naele ne anu rale, na bɛragyinlegyinlanle nlankɛ nsuu ne mɔɔ ɛlɔ la anwo ɛkɛ wɔ Naele ne anloa.4 Akee nlankɛ nwanlera ɛtane ɛtane ne mɔ hyele nlankɛ ngɛnlɛma nsuu ne mɔɔ ɛlɔ la lile. Na Falo dunwuele.5 Eza ɔlale na ɔhanle ɛlalɛ bieko. Na ɔnwunle kɛ hwiiti* siakɛ ngɛnlɛma nsuu ɛwɔlɔwɔlɔ hwiiti baka ko anwo.+6 Nzinlii, hwiiti siakɛ ndenrɛndenra nsuu mɔɔ aduduleɛ anwoma ne ɛmaa bɛnwoso la noko wɔlɔwɔlɔle.7 Na hwiiti siakɛ ndenrɛndenra ne memenle hwiiti siakɛ ngɛnlɛma nsuu ne. Akee Falo dunwuele na ɔnwunle kɛ ɛlalɛ ɔ.8 Noko aleɛ hyenle la, ye adwenle zɛkyele. Ɔti ɔzoanle ɔmaanle bɛhɔvɛlɛle Yigyibiti ngonyiama nee nrɛlɛbɛvolɛma kɔsɔɔti. Falo hanle ye ɛlalɛ ne hilele bɛ noko awie biala angola angile ɔ bo angile Falo.9 Akee nzasuvolɛ kpanyinli ne hanle hilele Falo kɛ: “Meka me ɛtane ɛnɛ.10 Falo vale ye sonvolɛma ne anwo ɛya. Ɔti ɔdole me efiade wɔ sinzavolɛma kpanyinli ne sua nu ɛkɛ, medame nee paanotovolɛ kpanyinli ne.+11 Ɛhye anzi, yɛ mu nwiɔ yɛhanle ɛlalɛ kenle ko nɔɔzo. Asolo ɛlalɛ mɔɔ yɛhanle la nee mɔɔ biala kile la.+12 Ɛnee yɛ nee Hibulunli kpavolɛ bie mɔɔ le sinzavolɛma kpanyinli ne sonvolɛ+ la a wɔ ɛkɛ ne a. Mɔɔ yɛhanle yɛ ɛlalɛ ne yɛhilele ye la,+ ɔhilele ko biala abo ɔhilele yɛ.13 Kɛzi ɔhilele ɔ bo ɔhilele yɛ la, zɔhane ala a ɔzile a. Bɛvale me gyinlabelɛ ne bɛmaanle me bieko, noko bɛhendanle nrenyia ko ne wɔ baka zo.”+14 Ɔti Falo zoanle kɛ bɛhɔvɛlɛ Dwosefi,+ na bɛyele ye bɛvile efiade ɛkɛ ne*+ bɛrale ndɛndɛ. Ɔkpale ɔ kɛsa* na ɔhakyile ye adɛladeɛ ne mɔ na ɔhɔle Falo anyunlu.15 Akee Falo zele Dwosefi kɛ: “Meha ɛlalɛ bie, na awie biala ɛngola ɛngile ɔ bo. Na mede ɛ nwo edwɛkɛ kɛ saa bɛka ɛlalɛ bɛkile wɔ a, ɛkola ɛkile ɔ bo.”+16 Na Dwosefi buale Falo kɛ: “Mame menle ɛhwee! Nyamenle a baha edwɛkɛ mɔɔ baboa Falo a.”+17 Falo doale zo zele Dwosefi kɛ: “Wɔ me ɛlalɛ ne anu, ɛnee megyi Azule Naele ne anloa.18 Na nlankɛ ngɛnlɛma nsuu mɔɔ bɛlɔ la vi Naele ne anu vindele na ɛnee bɛlɛdi Naele ne anloa ndile ne bie.+19 Nzinlii, nlankɛ gyɛne nsuu noko vindele bɛ nzi, bɛle nwanlera ɛtane ɛtane bie. Metɛnwunle nlankɛ ɛtane ɛtane zɛhae bie wɔ Yigyibiti azɛlɛ ye amuala azo ɛlɛ.20 Na nlankɛ kengamgbaanwo ɛtane ɛtane ne mɔ hyele alimoa nlankɛ nsuu ne mɔɔ ɛlɔ la lile.21 Noko mɔɔ bɛlile bɛwiele la, ɛnee awie ɛngola ɛnnwu ye kɛ bɛli debie, ɔluakɛ ɛnee bɛle ɛtane ɛtane kɛ mɔlebɛbo ne ala la. Na mendunwuele.22 “Ɛhye anzi menwunle ye wɔ me ɛlalɛ ne anu kɛ hwiiti siakɛ ngɛnlɛma nsuu ɛwɔlɔwɔlɔ hwiiti baka ko anwo.+23 Nzinlii hwiiti siakɛ ndenrɛndenra nsuu mɔɔ aduduleɛ anwoma ne ɛmaa bɛnwoso la noko wɔlɔwɔlɔle.24 Akee hwiiti siakɛ ndenrɛndenra ne memenle hwiiti siakɛ ngɛnlɛma nsuu ne. Ɔti menganle mengilele ngonyiama ne mɔ,+ noko bɛ nuhua ko bɔbɔ angola angilehile nuhua angile me.”+25 Akee Dwosefi zele Falo kɛ: “Falo ɛlalɛ ne mɔ kile debie ko. Nɔhalɛ Nyamenle ne ɛha mɔɔ ɔbayɛ la ɛhile Falo.+26 Nlankɛ ngɛnlɛma nsuu ne le ɛvolɛ nsuu. Yɛɛ hwiiti siakɛ ngɛnlɛma nsuu ne le ɛvolɛ nsuu. Ɛlalɛ ne mɔ kile debie ko.27 Nlankɛ kengamgbaanwo ɛtane ɛtane nsuu ne mɔɔ nzinlii rale la le ɛvolɛ nsuu, yɛɛ hwiiti siakɛ ɛtane ɛtane nsuu ne mɔɔ aduduleɛ anwoma ne ɛmaa bɛnwoso la le ɛhɔne ɛvolɛ nsuu.28 Yemɔ ala a meha mehile Falo la: Mɔɔ nɔhalɛ Nyamenle ne bayɛ la a yemaa Falo ɛnwu ye la.29 “Ɛvolɛ nsuu bara mɔɔ aleɛ babu kpalɛ wɔ Yigyibiti azɛlɛ ne amuala azo a.30 Noko ɛhye anzi, ɛhɔne bara ɛvolɛ nsuu na bɛ rɛle bavi aleɛ ne mɔɔ bule Yigyibiti azɛlɛ ne azo la amuala, na ɛhɔne ne bazɛkye azɛlɛ ne.+31 Na ɔlua ɛhɔne ne mɔɔ bara nzinlii la ati, bɛnrɛhakye kɛ aleɛ bule azɛlɛ ne azo, ɔluakɛ ɛhɔne ne bayɛ kpole.32 Bɛmaanle Falo hanle ɛlalɛ ne fane nwiɔ ɔluakɛ nɔhalɛ Nyamenle ne ɛbɔ edwɛkɛ ne anwo kpɔkɛ ɛwie, yɛɛ ɔnrɛhyɛ na nɔhalɛ Nyamenle ne ali nwolɛ gyima.33 “Ɔti maa Falo ɛkpondɛ nrenyia mɔɔ le badwema na ɔze nrɛlɛbɛ la na ɔmaa ɔnlea Yigyibiti azɛlɛ ne azo.34 Maa Falo ɛkpa neavolɛma wɔ azɛlɛ ne azo, na ɔhyɛ aleɛ mɔɔ babu Yigyibiti azɛlɛ ne azo wɔ ɛvolɛ nsuu ne anu la anu nnu ɔlie ko.+35 Na ɔmaa bɛboɔboa aleɛ mɔɔ bɛbanyia ye wɔ ɛvolɛ kpalɛ ɛhye mɔ anu la amuala anloa, na Falo ɛmaa bɛva aleɛ bɛzie azuamgbole ne mɔ azo na bɛbɔ nwolɛ bane wɔ ɛkɛ.+36 Bɛbava aleɛ ne bɛamaa menli mɔɔ wɔ azɛlɛ ne azo la wɔ ɛvolɛ nsuu ne mɔɔ ɛhɔne ne bara Yigyibiti azɛlɛ ne azo la anu, amaa ɛhɔne ne anzɛkye azɛlɛ ne.”+37 Falo nee ye sonvolɛma ne amuala anye liele nzuzulɛ ɛhye anwo.38 Ɔti Falo bizale ye sonvolɛma ne kɛ: “Asoo yɛbanyia awie bieko mɔɔ le kɛ ɛhye mɔɔ Nyamenle sunsum ne wɔ ɔ nwo zo la ɔ?”39 Akee Falo zele Dwosefi kɛ: “Kɛmɔ Nyamenle ɛmaa wɔnwu ɛhye mɔ amuala la ati, awie biala ɛnle ɛkɛ mɔɔ le badwema na ɔze nrɛlɛbɛ kɛ ɛdawɔ la.40 Ɛbanlea me awuke ne azo, na me menli ne amuala badie edwɛkɛ biala mɔɔ ɛbaha la.+ Belemgbunli mɔɔ medi la* ala a mebava meadɛla wɔ a.”41 Eza Falo zele Dwosefi kɛ: “Nea, memaa wɔanlea Yigyibiti azɛlɛ ne amuala azo.”+42 Akee Falo yele ye tumi kpɔdelera ne vile ɔ sa na ɔvale ɔwulale Dwosefi asa. Ɔvale lenen kpalɛ adɛladeɛ ɔwulale ye na ɔvale nvutuke ndweabane ɔdole ɔ kɔme.43 Eza ɔmaanle ɔdɛnlanle ye belemgbunli ehwili ne mɔɔ tɔ zo nwiɔ la anu, na bɛdeanle nu bɛlile ɔ nyunlu kɛ, “Avrékh!”* Yemɔti ɔmaanle ɔnleanle Yigyibiti azɛlɛ ne amuala azo.44 Falo eza zele Dwosefi kɛ: “Medame a mele Falo a, noko saa ɛtɛmaanle adenle a, awie biala ɛnrɛhola ɛnrɛyɛ ɛhwee* wɔ Yigyibiti azɛlɛ ne amuala azo.”+45 Ɛhye anzi, Falo donle Dwosefi duma Zafɛnate-pania na ɔgyale Ɔɔn* ɛsɔfo Pɔtefɛla ara raalɛ Asɛnate+ ɔmaanle ye. Na Dwosefi bɔle ɔ bo kɛ ɔnea* Yigyibiti azɛlɛ ne azo.+46 Mɔɔ Dwosefi hɔle Yigyibiti Belemgbunli Falo anyunlu* la ɛnee yeli ɛvolɛ 30.+Akee Dwosefi vile Falo anyunlu ɛkɛ na ɔhɔkpɔsɛkpɔsale Yigyibiti azɛlɛ ne amuala azo.47 Wɔ ɛvolɛ nsuu ne mɔɔ bɛhanle kɛ aleɛ babu la anu, azɛlɛ ne maanle bɛnyianle aleɛ dɔɔnwo.*48 Na ɔhɔle zo ɔboɔboale aleɛ mɔɔ bɛnyianle ye wɔ Yigyibiti azɛlɛ zo wɔ ɛvolɛ nsuu ne anu la amuala anloa, na ɔvale ɔziele azuamgbole ne mɔ azo. Wɔ suakpole biala azo, ɔvale ɛya mɔɔ bikye ɛkɛ la anu aleɛ ɔziele ɛkɛ.49 Dwosefi boɔboale aleɛ dɔɔnwo anloa ziele, ɛnee ɔzonle kɛ ɛnweazo ɛnwea, kɔkpula kɛ bɛgyakyile ye ɛzuzulɛ, ɔluakɛ ɛnee bɛnrɛhola ye suzu.50 Kolaa na ɛhɔne mekɛ ne abɔ ɔ bo la, Ɔɔn* ɛsɔfo Pɔtefɛla ara raalɛ Asɛnate wole mralɛ mrenyia nwiɔ maanle Dwosefi.+51 Dwosefi donle kpanyinli ne Manasɛ,*+ ɔluakɛ ɔhanle kɛ, “Nyamenle ɛmaa me rɛle ɛvi me ngyegyelɛ kɔsɔɔti nee me papa sua nu amuala.”52 Na ɔdonle mɔɔ tɔ zo nwiɔ la Yifelaem,*+ ɔluakɛ ɔhanle kɛ, “Nyamenle ɛmaa me nwo ɛzo wɔ me amaneɛnwunlɛ azɛlɛ zo.”+53 Akee ɛvolɛ nsuu ne mɔɔ aleɛ bule Yigyibiti azɛlɛ zo la rale ye awieleɛ,+54 na ɛhɔne ɛvolɛ nsuu ne bɔle ɔ bo kɛ mɔɔ Dwosefi hanle la.+ Ɛhɔne ne rale azɛlɛ biala azo, noko ɛnee aleɛ wɔ Yigyibiti azɛlɛ ne amuala azo.+55 Akee ɛhɔne ne rale Yigyibiti azɛlɛ ne amuala azo, na menli ne bɔle ɔ bo zunle vɛlɛle Falo kɛ ɔmaa bɛ aleɛ.+ Na Falo zele Yigyibitima amuala kɛ: “Bɛhɔ Dwosefi ɛkɛ, na bɛyɛ debie biala mɔɔ ɔbaha yeahile bɛ la.”+56 Ɛhɔne ne rale azɛlɛ ye amuala azo.+ Akee Dwosefi bukebukele ɛleka mɔɔ bɛvale aleɛ bɛziele la amuala na ɔdɔnenle aleɛ ɔmaanle Yigyibitima,+ ɔluakɛ ɛnee ɛhɔne ne mɔɔ ɛra Yigyibiti azɛlɛ ne azo la ɛyɛ kpole.57 Eza menli mɔɔ wɔ azɛlɛ ye azo amuala la rale Yigyibiti kɛ bɛbadɔ aleɛ wɔ Dwosefi ɛkɛ, ɔluakɛ ɛnee ɛhɔne mɔɔ ɛra azɛlɛ ye amuala azo la ɛyɛ kpole.+
twi_Latn